Sydamerika-huset i Aalborg Zoo er blevet tre beboere rigere. I weekenden ankom der nemlig tre dovendyr fra Emmen Zoo i Holland. Det er første gang i 40 år at Aalborg Zoo, har dovendyr i haven. - Vi er meget begejstrede for, at vi nu har fået mulighed for at have dovendyr i haven igen, fortæller zoolog Jens Sigsgaard. Vi er meget begejstrede for, at vi nu har fået mulighed for at have dovendyr i haven igen. Der er tale om tre dyr af arten Linnes’ totåede dovendyr. Med de tre nye beboere i Sydamerika-huset kan Aalborg Zoo nu præsentere en bred skare af arter fra det fjerne kontinent. - Sammen med myreslugerne og bæltedyrene kan vi nu præsentere alle de tre særprægede sydamerikanske dyrearter, der går under betegnelsen Gumlere, fortæller Jens Sigsgaard. Den lille familie af dovendyr består af to voksne dyr og en halvt år gammelt unge og er ifølge Aalborg Zoo allerede faldet godt til.

Opsummering:
For første gang i 40 år kan man se dovendyr i Aalborg Zoo.